A Pápai Református Kollégium „Tánc-Lánc” Alapfokú Művészeti Iskolában folyó pedagógiai munka eredményességének értékelése, az intézmény Pedagógiai Programjában meghatározott feladatok alapján a 2018-2019. tanévben.

A református szellemű nevelésben mindig fontos szerepe volt a közösségépítésnek, azoknak a tevékenységeknek, amelyeken keresztül az ember a mindennapokban a magyar kultúra, művészet segítségével megtapasztalhatja mindazt a csodát, amivel az embert megajándékozta. Így az Alapfokú Művészeti Iskola is az evangélium hirdetésének az eszköze.

Az iskola profiljában a néptánc lett a meghatározó.

A z intézmény 2018 őszén új épületbe költözött Pápa belvárosába a Március 15. tér 5- szám alá. Ez az épület a művészeti oktatás igényei szerint lett kialakítva. Ezúton is köszönjük az intézmény munkatársainak a költözéssel kapcsolatos sok feladat és munka elvégzését

Ebben a tanévben 20 csoportban folyt a munka Pápán a Pápa környéki falvakban, illetve Ásványrárón.

Az osztályfőnökök beszámolójából szépen tükröződik a táncpedagógusok elkötelezett munkája, jó kapcsolata, a diákokkal, szülőkkel, a befogadó intézményekkel.

Nagyszabású színpadi műsor bemutatására került sor Cselédkorzó címmel a Pápai Vadvirág Néptánc Együttessel.

Rangos versenyeken vettek részt pl. a XV. Bakony virágai szóló táncverseny ,Tiszán innen – Dunán túl Énekversenyen, a Pajta szólótáncosa szóló táncversenyen Kiscsőszön.

Saját szervezésben megrendezésre került II. Réthei Prikkel Marián Gyermek- és Ifjúsági Szóló táncverseny.

Az iskola továbbra is szerződéses viszonyban maradt Magyar Táncművészeti Egyetemmel, helyet biztosítva a gyakorlati képzésnek, közös szakmai munkának.

Számos fellépésen vettek rész ebben a tanévben is falunapokon, kulturális rendezvényeken, többek között részt vettek a pápai Kékfestő Múzeum múzeumok éjszakája programján.

Történelmi Emlékhely rangot kapott a Pápai Református Kollégium és a református Ótemplom, ebből az alkalomból felavatott sztélé ünnepségén nagy sikerrel szerepeltek a Tán-Lánc Művészeti alapiskola legkisebbjei.

Továbbra is szoros együttműködés van a Pápai Református Kollégium Művészeti szakgimnáziumának néptánc tagozatával, a szakmai munka mellett helyet biztosítva a szakmai órák nagy részének.

További információkat a Tánc-Lánc Művészeti Alapiskola honlapján olvashatunk.

Pápa, 2018. augusztus